Phaseporoto ya semmuso e abelwa batlhankedi ba ba nang le dikgolagano le ditheo tsa puso fa ba ikaelela go etela mafatshe a kwa ntle ka maikaelelo a go dira kgwebo. Phaseporoto ya semmuso e nna dingwaga di le tlhano.
Netefatsa gore o na le lekwaloitshupo/pasa kgotsa setefikeiti sa matsalo fa o dira kopo.
Tlatsa foromo ya kopo BI-73 mme o e ise ka sebelel kwa Lefapheng la Merero ya Selegae. O ka isa foromo kwa embasing ya Aforika Borwa kgotsa kwa ntlong ya borongwa fa o le kwa nageng disele.
O tshwanetse go gatisa menwana e e tla tsenngwang mo direkotong mo Rejisetareng ya baagi.
Isa ditshwantsho tsa phaseporoto di le pedi.
Fa e le gore ga o ise o nne le lekwaloitshupo/pasa, mme e bile o eme ke nako ka fa phefong, o ka nne wa dira kopo ya phaseporoto le lekwaloitshupo/pasa ka nako e le nngwe.
Romela lekwalo le le tswang mo mothaping wa gago le le tlhalosang gore ke goreng o tlhoka phaseporoto ya semmuso.
Dikopo di ka tsaya dibeke di le 1 go ya go di le 6.
Tirelo e ga e duelelwe.